CELEX: C2006/010/28
Language: sk
Date: 2006-01-14 00:00:00
Title: Vec C-397/05: Návrh na začatie prejudiciálneho konania podaný uznesením Tribunale di Palermo z  19. októbra 2005 , ktorý súvisí s trestným konaním: Maria Grazia Di Maggio a Salvatore Buccola

14.1.2006   
            
            
               SK
            
            
               Úradný vestník Európskej únie
            
            
               C 10/14
            
         Návrh na začatie prejudiciálneho konania podaný uznesením Tribunale di Palermo z 19. októbra 2005, ktorý súvisí s trestným konaním: Maria Grazia Di Maggio a Salvatore Buccola
   (Vec C-397/05)
   (2006/C 10/28)
   Jazyk konania: taliančina
   Tribunale di Palermo podal uznesením z 19. októbra 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s trestným konaním: Maria Grazia Di Maggio a Salvatore Buccola a bol doručený kancelárii Súdneho dvora 14. novembra 2005.
   Tribunale di Palermo žiada Súdny dvor, aby rozhodol o nasledujúcich otázkach:
   
               1.
            
            
               Je obmedzením slobody usadiť sa zakotvenej v článku 43 Zmluvy EHS a slobody poskytovať služby zakotvenej v článku 49 Zmluvy EHS vnútroštátna právna úprava, ktorá obsahuje zákaz, pod hrozbou uloženia trestnej sankcie, vykonávať stávkovú činnosť bez policajného povolenia?
            
         
               2.
            
            
               Spĺňa policajné povolenie vydávané podľa článku 88 talianskeho TULPS všetky požiadavky stanovené Súdnym dvorom pre odôvodnenie obmedzenia práva usadiť sa?
            
         
               3.
            
            
               Je trestná sankcia stanovená článkom 4 ods. 4a zákona č. 401/89 primeraná, vyvážená a predovšetkým nediskriminančná voči majiteľom Centri di Transmissione Dati pôsobiacim v Taliansku a spojeným s bookmakrom Stanley L.T.D. so sídlom v Liverpoole, a to napriek ako kontrolám posledne uvedených subjektov, ktoré sú v podstate zhodné s kontrolami talianskych koncesionárov, tak aj policajným povoleniam, ktoré musia uvedené subjekty získať a ktoré sú zamerané, podľa názoru Najvyššieho súdu, na predchádzanie prenikania zločinu do odvetvia dopytu a ponuky hier?